./data/phi0914/phi0012/phi0914.phi0012.perseus-lat2.xml
Titus Livius (Livy)
instaurandi haec causa fuerat  ludis mane servum       quidam pater familiae nondum commisso spectaculo sub furca caesum medio egerat       circo; coepti inde ludi, velut ea res nihil ad religionem pertinuisset            haud ita multo post T  Latinio, de plebe homini, somnium fuit; visus       Iuppiter dicere sibi ludis praesultatorem displicuisse; nisi magnifice       instaurarentur ei ludi, periculum urbi fore; iret, ea consulibus nuntiaret            quamquam haud sane liber erat religione animus, verecundia tamen       maiestatis magistratuum timorque  vicit, ne in ora hominum pro ludibrio abiret  magno illi ea cunctatio stetit; filium namque intra paucos dies       amisit  cuius repentinae cladis ne causa dubia esset, aegro animi       eadem illa in somnis obversata species visa est  rogitare, satin       magnam spreti numinis haberet  mercedem; maiorem instare, ni eat propere ac       nuntiet consulibus  iam praesentior res erat  cunctantem tamen ac prolatantem       ingens vis morbi adorta est debilitate subita  tunctune enimvero deorum ira admonuit  fessus igitur malis praeteritis       instantibusque consilio propinquorum adhibito cum visa atque audita et       obversatum totiens somno iovemlovem , minas irasque       caelestes repraesentatas casibus suis exposuisset, consensu inde haud dubio            omnium qui aderant in forum ad consules lectica defertur  inde in curiam iussu consulum delatus eadem illa cum patribus ingenti       omnium admiratione enarrasset, ecce aliud miraculum  qui captus omnibus membris delatus in curiam esset, eum functum       officio pedibus suis domum redisse traditum memoriae est